McFly

McFly on inglise pop-rokkbänd, mis loodi 2003. aastal. Bändi kuuluvad Tom Fletcher, Danny Jones, Dougie Poynter ja Harry Judd. Praeguse seisuga[viide?] on nad välja andnud viis stuudioplaati ("Room on the 3rd Floor", "Wonderland" ja "Motion in the Ocean", "Radio:Active", "Above The Noise") ning 19 singlit, nende hulgas 7 Suurbritannia edetabelite esikohasinglit. McFly varasem muusika on segu popist ja surf rock'ist. Nende debüütsingel "5 Colours in Her Hair" ilmus 29. märtsil 2004 ning püsis 2 nädalat Suurbritannia singlite edetabelis esikohal. Juulis anti välja teine singel, "Obviously", mis vallutas samuti edetabelid. Järgnes debüütplaat "Room on the 3rd Floor", mis saavutas Suurbritannia albumite edetabelis esikoha. Albumi edu tõi bändile koha Guinnessi rekordite raamatus: neist sai noorim bänd, kes on debüütalbumiga briti edetabelites nii kõrge koha saavutanud. Varem oli see rekord The Beatlesi nimel. Albumi nimi on inspireeritud toast 363 Londoni Intercontinentali hotellis, kus Tom Fletcher ja Danny Jones enamiku lauludest kirjutasid. 2004. aasta 6. septembril ilmunud kolmas singel "That Girl" saavutas singlite edetabelis kolmanda ning neljas singel "Room on the 3rd Floor", albumi nimilugu, viienda koha. Veebruaris 2004 soojendas McFly koos poistebändiga V Bustedit nende üleriigilisel kontserditurneel. Sama aasta septembris läksid nad omaenda esimesele kontserditurneele. 2005. aasta märtsis ilmus uus singel"All About You/You've Got A Friend", mis oli Wonderlandilt esimene. Singel püsis edetabelites nädala esimesel kohal. Kõik müügitulud annetati Comic Relief´ile. Laulu video filmiti Ugandas, mida McFly heategevusürituse raames külastas. 2. juulil esines bänd Jaapanis Live 8 heategevuskontserdil. Augustis anti välja "Wonderlandi" teine singel, "I'll be OK", mis läks ajalukku kui McFly neljas number 1 singel. 29. august ilmus album, mis sarnaselt eelmisega saavutas müügiedetabelites esikoha. Singel sisaldas ka boonuslugu Easy Way Out. Oktoobris välja antud "I Wanna Hold You" saavutas kolmanda koha ning detsembris müüki paisatud singli "Ultraviolet/The Ballad of Paul K" kõrgeimaks saavutuseks jäi üheksas koht. 17. septembril 2005 alustas bänd "Wonderland Arena" turneed, millest ilmus ka kontsertvideo. 2006. aastal võttis McFly osa filmist Just My Luck, peaosas Lindsay Lohaniga. Filmi soundtrack sisaldas laule "I've Got You", "Five Colours In Her Hair", "Too Close For Comfort", "I'll Be OK" ja "All About You". Esimene singel McFly kolmandalt plaadilt kandis nime "Please, Please". Singlil oli ka kaver Queeni hitist "Don't Stop Me Now". Singel püsis nädala esikohal, tuues bändile viienda esikohasingli nende karjääri jooksul. Seoses sellega kaotasid nad kihlveo G-A-Y omanikule ning pidid esinema laval alasti samamoodi nagu "Please, Please" videos. Oktoobris anti välja teine singel, "Star Girl", mis jõudis samuti esikohale. 6. novembril 2006 poelettidele jõudnud plaat platseerus kuuendale kohale. Kolmas singel "Motion in the Oceanilt", "Sorry's Not Good Enough/Friday Night", jäi edetabelites püsima kolmandale kohale. Aprillis 2007 anti välja plaadi neljas singel "Baby's Coming Back/Transylvania". Kontserditurnee albumi toetuseks algas 17. septembril 2006, "Up Close and Personali" turnee 20. märtsil 2007. All The Greatest Hits kogumikalbum ilmus 5. novembril 2007. Briti albumimüügi edetabelis sai see 4. koha. Esimene singel albumilt, "The Heart Never Lies", sai singlimüügi edetabelis 3. koha. Bänd läks 26-kontserdilisele "Greatest Hitsi" turneele 2007. aasta sügisel, soojendusbändiks olid Elliot Minor ja Saving Aimee. 20. mail 2008 kinnitas McFly, et neljanda albumi nimeks saab "Radio:Active". Samal ajal lahkus bänd plaadifirmast Island Records, tuues põhjuseks rahulolematuse plaadifirma otsustega. Nad otsustasid luua oma plaadifirma ning produtseerida uue albumi ise. McFly on esitanud ja lindistanud mitmeid uusversioone tuntud lauludest. The Kinks "Lola" (koos Bustediga) The Foundations "Build Me Up A Buttercup" (koos Bustediga) The Beatles "Help" – singlil "Obviously" The Beatles "She Loves You" – singlil "That Girl" Queen "Crazy Little Thing Called Love" – singlil "Room on the 3rd Floor" Carole King "You've Got a Friend" – singlil "All About You" The Killers "Mr. Brightside" – singlil "I Wanna Hold You" Kaiser Chiefs "I Predict A Riot" – singlil "Ultraviolet" The Who "My Generation" (koos The Who solisti Roger Daltreyga) The Who "Pinball Wizard" The Used "On My Own" Thin Lizzy "The Boys Are Back In Town" Queen "Don't Stop Me Now" – singlil "Please, Please" Beastie Boys "Fight For Your Right" Ray Parker Jr. "Ghostbusters" The Beatles "I Wanna Hold Your Hand" Bobby Day "Rockin' Robin" – singlil "Sorry's Not Good Enough/Friday Night" Super Records Ltd. on McFly loodud ja hallatav iseseisev plaadifirma, mis sai alguse 2007. aastal pärast McFly lahkumist Island Recordsi artistide hulgast. 2004. aastal võitis McFly 5 auhinda Smash Hits Awardsil [1]: Stars of the Year Best UK Band Best Album (Room on the 3rd Floor) Best Video (That Girl) Most Fanciable Male – Danny Jones 2005. aastal võideti esimene Brit Award ning Smash Hits Awards autasustas neid taas mitmekordselt [2]: Brit Awards Best Pop Act Smash Hits Awards: Stars of the Year Best UK Band Best Single (All About You) Best Album (Wonderland) Most Snoggable Male – Danny Jones Top Mop – Dougie Poynter 2006. aastal autasustas neid Virgin.net [3]: Virgin.net Music Awards Best Group Most Fanciable Male – Dougie Poynter 1. http://news.bbc.co.uk/cbbcnews/hi/newsid_4030000/newsid_4030900/4030973.stm 2. http://news.bbc.co.uk/cbbcnews/hi/newsid_4450000/newsid_4455000/4455032.stm 3. http://www.mcflyofficial.com/news/?id=1276